b'\n_START_ARTICLE_\nFraneker\n_START_SECTION_\nHist\xc3\xb2ria\n_START_PARAGRAPH_\nFraneker va ser fundada vora el 800 com a una fortalesa carol\xc3\xadngia. El nom probablement deriva de "Froon-acker" (pa\xc3\xads del rei), nogensmenys, el carrer m\xc3\xa9s antic de la vila s\'anomena Froonacker. Franeker va rebre drets de ciutat el 1374. Al segle XV el Duc de Sax\xc3\xb2nia Albert III s\'hi establ\xc3\xad. Del 1585 al 1811 la ciutat hostatj\xc3\xa0 la Universitat de Franeker, la segona m\xc3\xa9s antiga dels Pa\xc3\xafsos Baixos._NEWLINE_Fou un municipi independent fins l\'1 de gener de 1984._NEWLINE_El Krystkongres (Congr\xc3\xa9s de Nadal), normalment celebrat a Franeker, \xc3\xa9s la reuni\xc3\xb3 anual d\'estudiants frisons que viuen a ciutats holandeses.\n_START_SECTION_\nEsports\n_START_PARAGRAPH_\nDes de 1852 Franeker acull el \'Permanente Commissie\', el torneig m\xc3\xa9s important del joc de pilota a m\xc3\xa0 fris\xc3\xb3._NEWLINE_Per ser una de les ciutats frisones, per Franeker passa la Volta a les onze ciutats (Elfstedentocht), una competici\xc3\xb3 de patinatge de resist\xc3\xa8ncia.'